2015. gada 28. jūlijā Noteikumi Nr. 412

Rīgā (prot. Nr. 36  37. §)

**Noteikumi par rajona (pilsētas) tiesām, apgabaltiesām un šo tiesu darbības teritoriju**

Izdoti saskaņā ar

likuma "Par tiesu varu"

29. panta trešo daļu un

35. panta otro un trešo daļu

1. Noteikumi nosaka rajona (pilsētas) tiesas un rajonu (pilsētu) tiesu, to tiesu namu un zemesgrāmatu nodaļu, kā arī apgabaltiesu un apgabaltiesu tiesu namu darbības teritorijas.

2. Rajona (pilsētas) tiesas, kā arī apgabaltiesas darbības teritoriju nosaka saskaņā ar šo noteikumu 1. pielikumu.

3. Rajonu (pilsētu) tiesu darbības teritoriju nosaka saskaņā ar šo noteikumu 2. pielikumu. Administratīvās rajona tiesas darbības teritorija ir visa Latvijas Republikas administratīvā teritorija. Rīgas pilsētas tiesu darbības teritorija atbilst Rīgas pilsētas teritoriālajam iedalījumam, izņemot Rīgas pilsētas Vidzemes priekšpilsētas tiesu. Rīgas pilsētas Vidzemes priekšpilsētas tiesas darbības teritorija atbilst Rīgas Centra rajonam un Rīgas Vidzemes priekšpilsētai.

4. Rajona (pilsētas) tiesas sastāvā esošās zemesgrāmatu nodaļas darbības teritorija atbilst attiecīgās rajona (pilsētas) tiesas darbības teritorijai, ja šajos noteikumos nav noteikts citādi.

5. Daugavpils tiesas sastāvā ir zemesgrāmatu nodaļa, kuras darbības teritorijai atbilst Daugavpils tiesas un Krāslavas rajona tiesas darbības teritorija.

6. Rīgas pilsētas Vidzemes priekšpilsētas tiesas sastāvā ir zemesgrāmatu nodaļa, kuras darbības teritorijai atbilst Rīgas pilsētas Kurzemes rajona tiesas, Rīgas pilsētas Latgales priekšpilsētas tiesas, Rīgas pilsētas Vidzemes priekšpilsētas tiesas, Rīgas pilsētas Zemgales priekšpilsētas tiesas un Rīgas pilsētas Ziemeļu rajona tiesas darbības teritorija.

7. Administratīvajai rajona tiesai ir tiesu nami Rīgā, Jelgavā, Rēzeknē, Valmierā un Liepājā, un to darbības teritoriju nosaka saskaņā ar šo noteikumu 3. pielikumu.

8. Rīgas rajona tiesai ir tiesu nams Jūrmalā, un tā darbības teritorija atbilst Rīgas rajona tiesas darbības teritorijai.

9. Vidzemes apgabaltiesai ir tiesu nams Madonā, un tā darbības teritorija atbilst Alūksnes, Gulbenes un Madonas rajona tiesas darbības teritorijai.

10. Zemgales apgabaltiesai ir tiesu nams Aizkrauklē, un tā darbības teritorija atbilst Bauskas, Aizkraukles un Jēkabpils rajona tiesas darbības teritorijai.

11. Atzīt par spēku zaudējušiem Ministru kabineta 2011. gada 13. decembra noteikumus Nr. 951 "Noteikumi par tiesu un tiesu namu darbības teritoriju" (Latvijas Vēstnesis, 2011, 198. nr.).

12. Noteikumi stājas spēkā 2015. gada 1. augustā.

Ministru prezidenta vietā –

satiksmes ministrs Anrijs Matīss

Tieslietu ministrs Dzintars Rasnačs